1995R1429 — RO — 25.05.2007 — 006.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

Astfel cum a fost modificat prin:







(*) Acest act nu a fost publicat niciodată în limba română.









▼B

REGULAMENTUL (CE) NR. 1429/95 AL COMISIEI

din 23 iunie 1995

privind normele de aplicare pentru restituirile la export în sectorul produselor transformate pe bază de fructe și legume, altele decât cele acordate pentru adaos de zahăr







COMISIA COMUNITĂȚLOR EUROPENE, având în vedere Tratatul de instituire a Comunității Europene, având în vedere Regulamentul (CEE) nr. 426/86 al Consiliului din 24 februarie 1986 privind organizarea comună a pieței în sectorul produselor transformate pe bază de fructe și legume ( 1 ), astfel cum a fost modificat ultima dată prin Regulamentul (CE) nr. 1032/95 ( 2 ), în special articolul 13 alineatul (8), articolul 14 alineatul (5) și articolul 14a alineatul (7), având în vedere Regulamentul (CEE) nr. 3290/94 al Consiliului din 22 decembrie 1994 privind adaptările și dispozițiile tranzitorii necesare în sectorul agricol pentru punerea în aplicare a acordurilor încheiate în cadrul negocierilor comerciale multilaterale din Runda Uruguay ( 3 ), în special articolul 3, întrucât articolul 13 alineatul (4) din Regulamentul (CEE) nr. 426/86 impune solicitarea unui certificat de export pentru acordarea de restituiri; întrucât Regulamentul (CEE) nr. 3719/88 al Comisiei ( 4 ), astfel cum a fost modificat ultima dată prin Regulamentul (CE) nr. 1199/95 ( 5 ), stabilește norme de aplicare a sistemului certificatelor de import și export și cel al certificatelor de fixare în avans pentru produse agricole; întrucât Regulamentul (CEE) nr. 3846/87 al Comisiei ( 6 ), astfel cum a fost modificat ultima dată prin Regulamentul (CE) nr. 836/95 ( 7 ), stabilește un nomenclator de produse agricole pentru restituirile la export; întrucât Regulamentul (CEE) nr. 3665/87 al Comisiei ( 8 ), astfel cum a fost modificat ultima dată prin Regulamentul (CE) nr. 331/95 ( 9 ), stabilește norme comune de aplicare a sistemului de restituiri la export pentru produsele agricole; întrucât aceste norme trebuie suplimentate cu reguli specifice cu privire la produsele transformate pe bază de fructe și legume; întrucât, în temeiul articolului 13 alineatul (1) din Regulamentul (CEE) nr. 426/86, restituirile urmează să fie stabilite luând în considerare limitele stabilite prin acordurile încheiate în conformitate cu articolul 228 din tratat; întrucât Comisia trebuie să fixeze ratele de rambursare și cantitățile maxime eligibile pentru restituiri; întrucât aceste sume și cantități trebuie să fie fixate pentru perioada de alocare a certificatelor de export; întrucât acestea pot fi revizuite în funcție de situația economică; întrucât, pentru a garanta o gestiune exactă a cantităților destinate exportului, ar trebui ca certificatele de export să menționeze obligația ca restituirile să fie stabilite în avans; întrucât înainte de eliberarea certificatelor ar trebui să fie permisă o perioadă de timp pentru analizare și ar trebui să fie furnizate detalii cu privire la datele care urmează să fie comunicate Comisiei și la modalitatea de comunicare a acestora; întrucât statele membre ar trebui să desemneze autoritățile responsabile pentru eliberarea certificatelor; întrucât certificatele ar trebui să fie eliberate sub rezerva constituirii unei garanții și a prezentării unei declarații că produsele au fost obținute din fructe și legume recoltate în Comunitate; întrucât, în limitele toleranței, cantitățile exportate pentru care pot fi acordate restituiri nu pot depăși cantitatea solicitată în cererea pentru certificat; întrucât statele membre ar trebui să transmită Comisiei, cu regularitate, anumite informații cu privire la cererile pentru certificate; întrucât Comitetul de gestionare a produselor transformate pe bază de fructe și legume nu a emis un aviz în termenul stabilit de președinte, ADOPTĂ PREZENTUL REGULAMENT:







Articolul 1

(1) Ratele de rambursare prevăzute la articolul 13 alineatul (3) din Regulamentul (CEE) nr. 426/86 pentru produsele pentru care sunt acordate restituiri la export în sectorul produselor transformate pe bază de fructe și legume se stabilesc la aceeași dată ca și cantitățile pentru care pot fi eliberate certificate cu fixare în avans a restituirii.

(2) Ratele și cantitățile prevăzute la alineatul (1) se stabilesc pentru fiecare perioadă de alocare a certificatelor.

(3) Dacă este cazul, cantitățile prevăzute la alineatul (1) pot fi revizuite în funcție de evoluția producției comunitare și de perspectiva exporturilor.

Articolul 2

Statele membre desemnează agenția sau agențiile responsabile pentru eliberarea certificatelor de export prevăzute la articolul 13 alineatul (4) din Regulamentul (CEE) nr. 426/86 și informează Comisia cu privire la aceasta.

Articolul 3

(1) Exportatorii solicită autorităților competente ale statelor membre certificate cu fixare în avans a restituirii, în vederea acordării unei restituiri la cursul aflat în vigoare la data depunerii cererii.

Cererile pentru certificate trebuie însoțite de:

▼M3

— depunerea unei garanții în valoare de 20 Euro pe tona de greutate netă, până la limita ratei de rambursare;

▼B

— o declarație că produsele care urmează să fie exportate au fost obținute din fructe și legume recoltate în Comunitate.

(2) Cererile pentru certificate și certificatele conțin în căsuța 16 codul din unsprezece cifre al produsului, din nomenclatorul de produse agricole pentru restituirile la export prevăzute de Regulamentul (CEE) nr. 3846/87.

▼M2

Cu toate acestea, în cererile de acordare a licenței și în licențe pot apărea simultan mai multe coduri cu condiția ca aceste coduri să fie ale unor produse din aceeași categorie, iar rata restituirii să fie aceeași.

▼B

Categorie, în înțelesul celui de-al doilea paragraf din articolul 13a din Regulamentul (CEE) nr. 3719/88, se referă la următoarele categorii de produse:

— struguri uscați care intră sub incidența codului NC 0806 20;

— cireșe conservate provizoriu care intră sub incidența codului NC 0812 10;

— roșii preparate sau conservate în alt mod decât cu oțet sau acid acetic care intră sub incidența codului NC 2002 10;

— fructe conservate cu zahăr care intră sub incidența codului NC 2006;

— fructe cu coajă, preparate, altele decât alunele de pământ, care intră sub incidența codului NC 2008 19;

— suc de portocale care intră sub incidența codurilor NC 2009 11 și 2009 19, cu un conținut de zahăr de 10° Brix sau mai mare, dar mai mic de 22° Brix;

— suc de portocale care intră sub incidența codurilor NC 2009 11 și 2009 19, cu un conținut de zahăr de 22° Brix sau mai mare, dar mai mic de 33° Brix;

— suc de portocale care intră sub incidența codurilor NC 2009 11 și 2009 19, cu un conținut de zahăr de 33° Brix sau mai mare, dar mai mic de 44° Brix;

— suc de portocale care intră sub incidența codurilor NC 2009 11 și 2009 19, cu un conținut de zahăr de 44° Brix sau mai mare, dar mai mic de 55° Brix;

— suc de portocale care intră sub incidența codurilor NC 2009 11 și 2009 19, cu un conținut de zahăr de 55° Brix sau mai mare.

▼M6

(3) Căsuța 22 din certificat conține una dintre mențiunile enumerate în anexă.

▼M1

(4) În fiecare zi în care se depun cereri, cererile de acordare a licenței prezentate de către un operator nu pot depăși în total o cantitate care o depășește pe cea stabilită pentru acel produs în timpul respectivei perioade de alocare.

În cazul în care cantitatea stabilită este mărită pe parcursul perioadei de alocare, cererile ulterioare nu se pot referi la o cantitate care depășește diferența dintre cantitatea stabilită înainte de mărire și cantitatea stabilită după mărire.

Statele membre resping toate cererile care nu sunt în conformitate cu dispozițiile de mai sus în ziua depunerii lor.

▼B

Articolul 4

(1) Comisia verifică, pentru fiecare zi de depunere a cererilor și fiecare categorie de produse prevăzute la articolul 3 alineatul (2), dacă totalul cantităților solicitate în temeiul articolului 3 depășește cantitatea prevăzută la articolul 1,

— ►M2 mai puțin cantitățile pentru care s-au eliberat sau sunt în curs de eliberare licențe cu stabilirea în avans a restituirii ◄ au fost eliberate în perioada curentă de eliberare, fără a include certificate eliberate pentru ajutor alimentar prevăzut la articolul 10 alineatul (4) din Acordul privind agricultura încheiat în timpul negocierilor comerciale multilaterale din Runda Uruguay;

▼M2 —————

▼B

— plus orice cantități incluse în cererile retrase în conformitate cu alineatul (4) din prezentul articol;

— plus orice cantități pentru care au fost eliberate certificate, dar care nu au fost utilizate;

— plus orice cantități care nu au fost utilizate în cadrul toleranței prevăzute la articolul 8 alineatul (5) din Regulamentul (CEE) nr. 3719/88.

În cazul în care se depășesc cantitățile, Comisia stabilește un procent de reducere sau decide respingerea cererilor.

(2) Certificatele de export se eliberează în a cincea zi lucrătoare următoare zilei în care a fost depusă cererea, cu condiția ca în acest interval de timp să nu se fi luat nici una dintre măsurile specifice prevăzute la alineatul (1).

(3) Certificatele sunt valabile timp de cinci luni de la ►M2 data eliberării lor în sensul articolului 21 alineatul (2) din Regulamentul (CEE) nr. 3719/88 ◄ .

(4) Atunci când este fixat un procent de reducere în conformitate cu alineatul (1), cererile de certificate pot fi retrase în 10 zile lucrătoare de la data publicării reducerii procentuale. Această retragere implică eliberarea garanției. Garanția se eliberează, de asemenea, în cazurile în care s-au refuzat cererile.

▼M2

În cazul în care s-a eliberat o licență înainte ca cererea să fie retrasă, aceasta trebuie returnată agenției responsabile prevăzute la articolul 2 odată cu notificarea retragerii cererii de acordare a licenței.

▼B

(5) Cantitățile exportate în limitele toleranței prevăzute la articolul 8 alineatul (4) din Regulamentul (CEE) nr. 3719/88 nu sunt eligibile pentru plata restituirii.

▼M2 —————

▼M3

Articolul 6

(1) Comisia este notificată de către statele membre, pentru fiecare categorie de produs, cu privire la:

(a) cantitățile totale pentru care au fost solicitate certificate, cu excepția celor privind cererile respinse în conformitate cu articolul 3 alineatul (4);

(b) cantitățile totale pentru care certificatele au fost retrase în conformitate cu articolul 4 alineatul (4);

(c) cantitățile totale pentru care certificatele au fost eliberate, dar nu au fost utilizate;

(d) cantitățile totale care nu au fost utilizate în limitele toleranțelor stabilite la articolul 8 alineatul (5) din Regulamentul (CE) nr. 1291/2000 al Comisiei ( 10 ).

În cazul în care nu există cantități care să fie comunicate, notificarea trebuie să aibă mențiunea „vid”.

(2) Notificările:

(a) dacă este cazul, includ mențiunea „ajutor alimentar GATT”, în cazul în care au legătură cu o restituire acordată în cadrul ajutorului alimentar, prevăzut la articolul 10 alineatul (4) din Acordul pentru agricultură încheiat în timpul negocierilor comerciale multilaterale din Runda Uruguay;

(b) sunt transmise Comisiei prin intermediul poștei electronice, folosind formularul pe care Comisia l-a pus la dispoziția statelor membre în acest scop.

(3)

(a) Notificările se fac până la ora 12.00 (ora Bruxelles-ului), în zilele de luni și joi ale fiecărei săptămâni, în cazul cererilor depuse în fiecare zi lucrătoare de la data notificării precedente până în ziua care precedă notificarea respectivă, precum și în cazul informațiilor pe care statele membre le-au primit în aceeași perioadă cu privire la cantitățile retrase și neutilizate. Atunci când zilele de luni și joi cad într-o zi de sărbătoare publică a Comisiei, aceasta din urmă poate schimba temporar ziua de notificare.

(b) Atunci când ziua de notificare prevăzută la punctul (a) este o sărbătoare publică națională, respectivele statele membre trimit notificarea până la ora 15.00 (ora Bruxelles-ului) a zilei lucrătoare care precedă imediat sărbătoarea națională.

▼B

Articolul 7

Acordarea unei restituiri, în temeiul articolului 14a alineatul (2) din Regulamentul (CEE) nr. 426/86, precede acordarea unei restituiri, în temeiul articolului 14a alineatul (4) din Regulamentul (CEE) nr. 426/86 și vice versa.

▼M4

Article 7a

1. Where the differentiation of the refund is the result solely of a refund not having been fixed for Estonia, and notwithstanding Article 16 of Commission Regulation (EC) No 800/1999 ( 11 ), proof that customs import formalities have been completed shall not be required for payment of the refund for products falling within CN codes 2008 and 2009.

2. The fact that a refund has not been fixed for the export of products falling within CN codes 2008 and 2009 to Estonia shall not be taken into account in determining the lowest rate of refund within the meaning of Article 18(2) of Regulation (EC) No 800/1999.

▼B

Articolul 8

Prezentul regulament intră în vigoare la 26 iunie 1995.

Cu toate acestea, articolul 6 se aplică de la 29 iunie 1995.

Prezentul regulament este obligatoriu în toate elementele sale și se aplică direct în toate statele membre.

▼M3 —————

▼M6









ANEXĂ

Mențiunile indicate la articolul 3 alineatul (3):

în limba bulgară : Възстановяване при износ, валидно за не повече от … (количество, за което е издаден сертификата)

în limba spaniolă : Restitución válida para … (cantidad por la que se haya expedido el certificado) como máximo

în limba cehă : Náhrada platná pro nejvýše … (množství, na které byla licence udělena)

în limba daneză : Restitutionen omfatter højst … (den mængde, licensen er udstedt for)

în limba germană : Erstattung gültig für höchstens … (Menge, für die die Lizenz erteilt wurde)

în limba estonă : Toetus kehtib maksimaalselt … (kogus, mille jaoks litsents on välja antud) toote kohta

în limba greacă : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο

în limba engleză : Refund valid for not more than … (quantity for which licence issued)

în limba franceză : Restitution valable pour … (quantité pour laquelle le certificat est délivré) au maximum

în limba italiană : Restituzione valida al massimo per … (quantitativo per il quale è rilasciato il titolo)

în limba letonă : Kompensācija attiecas uz ne vairāk kā … (daudzums, par ko izsniegta atļauja)

în limba lituaniană : Grąžinamoji išmoka taikoma ne daugiau nei … (kiekis, kuriam išduota licencija)

în limba maghiară : A visszatérítés az alábbi maximális mennyiségre érvényes: … (az a mennyiség, amelyre az engedélyt kiállítják)

în limba malteză : Rifużjoni valida għal mhux aktar minn … (kwantità li għaliha ġiet maħruġa l liċenzja)

în limba neerlandeză : Restitutie voor ten hoogste … (hoeveelheid waarvoor het certificaat is afgegeven)

în limba polonă : Pozwolenie ważne dla nie więcej niż … (ilość, dla której wydano pozwolenie)

în limba portugheză : Restituição válida para … (quantidade em relação à qual é emitido o certificado), no máximo

în limba română : Restituire valabilă pentru maximum … (cantitatea pentru care a fost emisă licența de export)

în limba slovacă : Náhrada platná pre maximálne … (množstvo, pre ktoré je povolenie vydané)

în limba slovenă : Nadomestilo, veljavno za največ … (količina, za katero je bilo izdano dovoljenje)o

în limba finlandeză : Vientituki voimassa enintään … (määrä, jolle todistus on annettu) osalta

în limba suedeză : Bidrag som gäller för högst … (kvantitet för vilken licensen skall utfärdas).